અા ઘટના પરથી એવો સંકેત મળે છે કે ભારતમાં પણ વંશીય મતભેદો પ્રવર્તે છે. દિલ્હીના એક પૂર્વ પ્રધાનને પ્રત્યેક આફ્રિકન મહિલામાં વેશ્યાનાં દર્શન થતાં હતાં. જ્યારે ઓસ્ટ્રેલિયા કે અમેરિકામાં કોઇ ભારતીય પર હુમલો થાય છે ત્યારે આપણે તત્કાળ વંશીય (રેસિયલ) ભેદભાવની કાગારોળ મચાવવાનું શરૂ કરી દઇએ છીએ, પરંતુ આપણે અહીં શું કરી રહ્યા છીએ? આફ્રિકાના વિદ્યાર્થીઓ પર ભારતમાં હુમલાઓની ઘટનાઓ વધી રહી છે. એ જ રીતે નોર્થ-ઇસ્ટના લોકો સાથે પણ અાવો જ વ્યવહાર થઇ રહ્યો છે.